CELEX: 32022D0407
Language: bg
Date: 2022-03-09 00:00:00
Title: Решение за изпълнение (ЕС) 2022/407 на Комисията от 9 март 2022 година за прекратяване на частичния междинен преглед на изравнителните мерки, приложими по отношение на вноса на определена дъгова пъстърва с произход от Турция

10.3.2022   
               
               
                  BG
               
               
                  Официален вестник на Европейския съюз
               
               
                  L 83/60
               
            
         РЕШЕНИЕ ЗА ИЗПЪЛНЕНИЕ (ЕС) 2022/407 НА КОМИСИЯТА
         от 9 март 2022 година
         за прекратяване на частичния междинен преглед на изравнителните мерки, приложими по отношение на вноса на определена дъгова пъстърва с произход от Турция
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (1), и по-специално член 14, параграф 1 и член 19 от него,
         като има предвид, че:
         1.   ПРОЦЕДУРА
         
         1.1.   Предходни разследвания и действащи мерки
         
         
                     (1)
                  
                  
                     С Регламент за изпълнение (ЕС) 2015/309 на Комисията (2) Комисията наложи окончателни изравнителни мита върху вноса на определена дъгова пъстърва с произход от Република Турция („първоначалното разследване“).
                  
               
                     (2)
                  
                  
                     На 4 юни 2018 г., след частичен междинен преглед относно субсидирането на всички производители износители, в съответствие с Регламент за изпълнение (ЕС) 2018/823 на Комисията (3) Комисията реши да запази мерките, установени при първоначалното разследване.
                  
               
                     (3)
                  
                  
                     Тя установи, че промените в турското законодателство относно субсидирането на производителите на пъстърва, които бяха предмет на прегледа, не дават основания за преразглеждане на изравнителните мита за всички производители на пъстърва в Турция. Беше отбелязано обаче, че въздействието на законодателните промени е различно по отношение на всяко отделно дружество (4).
                  
               
                     (4)
                  
                  
                     На 15 май 2020 г., след частичен междинен преглед, в съответствие с Регламент за изпълнение (ЕС) 2020/658 на Комисията (5) Комисията измени размера на изравнителното мито по отношение на един производител износител.
                  
               
                     (5)
                  
                  
                     На 20 май 2021 г., след преглед с оглед изтичане на срока на действие на мерките, в съответствие с Регламент за изпълнение (ЕС) 2021/823 на Комисията (6) Комисията реши да запази равнището на изравнителните мита, установени при първоначалното разследване и изменени с Регламент за изпълнение (ЕС) 2020/658 на Комисията.
                  
               
                     (6)
                  
                  
                     Тя установи, че изтичането на срока на действащите мерки би довело до продължаване на субсидирането, тъй като обемите на субсидирания износ на разглеждания продукт за Съюза биха продължили да бъдат значителни. Освен това, като се имат предвид огромният свободен капацитет в Турция, привлекателността на пазара на Съюза, ценовите равнища на вноса от Турция и вероятното им въздействие върху промишлеността на Съюза, съществува вероятност за продължаване на вредата, ако се допусне срокът на действие на мерките да изтече.
                  
               
                     (7)
                  
                  
                     В заключение беше установено, че няма основателни причини, свързани с интереса на Съюза, да не бъде продължено действието на съществуващите мерки.
                  
               
                     (8)
                  
                  
                     Действащите понастоящем окончателни изравнителни мита варират от 1,5 % до 9,5 %.
                  
               1.2.   Започване на частичен междинен преглед
         
         
                     (9)
                  
                  
                     На 29 май 2020 г. Комисията получи искане за частичен междинен преглед на действащото изравнително мито в съответствие с член 19 от Регламент (ЕС) 2016/1037 („основния регламент“), подадено от производителя износител Selina Balik Isleme Tesis Ithalat Ihracat ve Ticaret Anonim Sirketi („заявителя“).Обхватът на искането за частичен междинен преглед беше ограничен до разглеждането на субсидирането, доколкото то се отнася до заявителя.
                  
               
                     (10)
                  
                  
                     На 5 февруари 2021 г. Европейската комисия започна междинен преглед на изравнителните мерки, приложими по отношение на вноса в Съюза на определена дъгова пъстърва с произход от Република Турция („засегнатата държава“) в съответствие с член 19 от основния регламент. Тя публикува известие за започване на процедура в Официален вестник на Европейския съюз („известието за започване“) (7).
                  
               
                     (11)
                  
                  
                     Заявителят твърди, че обстоятелствата, обосноваващи съществуващите изравнителни мерки, изглежда са се променили и са с дълготраен характер, що се отнася до заявителя.
                  
               1.3.   Разследван период в рамките на прегледа и разглеждан период
         
         
                     (12)
                  
                  
                     Прегледът относно субсидирането на заявителя обхвана периода от 1 януари 2020 г. до 31 декември 2020 г.
                  
               1.4.   Заинтересовани страни
         
         
                     (13)
                  
                  
                     В известието за започване заинтересованите страни бяха приканени да се свържат с Комисията, за да вземат участие в прегледа. Освен това Комисията изрично уведоми заявителя, известните производители и сдружения от Съюза, както и правителството на засегнатата държава за започването на прегледа и ги прикани да вземат участие.
                  
               
                     (14)
                  
                  
                     Заинтересованите страни имаха възможност да представят коментари относно започването на прегледа и да поискат да бъдат изслушани от Комисията и/или от служителя по изслушванията при търговските процедури.
                  
               1.4.1.   Отговори на въпросника и контролни посещения
         
         
                     (15)
                  
                  
                     Комисията изпрати въпросници на заявителя и на органите на засегнатата държава.
                  
               
                     (16)
                  
                  
                     Комисията получи отговори на въпросника както от заявителя, така и от органите на засегнатата държава.
                  
               2.   РАЗГЛЕЖДАН ПРОДУКТ И СХОДЕН ПPОДУКТ
         
         2.1.   Продукт, предмет на прегледа
         
         
                     (17)
                  
                  
                     Продуктът, предмет на настоящия преглед, е дъгова пъстърва (Oncorhynchus mykiss)
                     
                                 —
                              
                              
                                 жива, с единично тегло, равно на или по-малко от 1,2 kg, или
                              
                           
                                 —
                              
                              
                                 прясна, охладена, замразена и/или пушена:
                                 
                                             —
                                          
                                          
                                             под формата на цели риби (с глави), независимо дали с хриле, независимо дали изкормени, с единично тегло, равно на или по-малко от 1,2 kg, или
                                          
                                       
                                             —
                                          
                                          
                                             без глави, независимо дали с хриле, независимо дали изкормени, с единично тегло, равно на или по-малко от 1 kg, или
                                          
                                       
                                             —
                                          
                                          
                                             под формата на филе с единично тегло, равно на или по-малко от 400 g,
                                          
                                       
                           с произход от Република Турция и понастоящем класирана в кодове по КН ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 и ex 0305 43 00 (кодове по ТАРИК 0301919011, 0302118011, 0303149011, 0304429010, 0304829010 и 0305430011) („продуктът, предмет на прегледа“).
                  
               
                     (18)
                  
                  
                     Както и при първоначалното разследване, Комисията установи, че продуктът, произвеждан в Турция и изнасян за Съюза, и продуктът, произвеждан и продаван в Съюза от промишлеността на Съюза, имат едни и същи основни физически, технически и химически характеристики, както и една и съща основна крайна употреба. Поради това те се считат за сходни продукти по смисъла на член 2, буква в) от основния регламент.
                  
               3.   ОТТЕГЛЯНЕ НА ИСКАНЕТО
         
         
                     (19)
                  
                  
                     В писмото си до Комисията от 30 ноември 2021 г. заявителят оттегли искането си за междинен преглед.
                  
               
                     (20)
                  
                  
                     В съответствие с член 14, параграф 1 от основния регламент процедурата може да бъде прекратена, освен ако това прекратяване не би било в интерес на Съюза.
                  
               
                     (21)
                  
                  
                     При разследването не бяха констатирани съображения, които да сочат, че такова прекратяване не би било в интерес на Съюза.
                  
               
                     (22)
                  
                  
                     Освен това, на 20 септември 2021 г. Европейската комисия започна междинен преглед, в национален мащаб, на изравнителните мерки, приложими по отношение на вноса в Съюза на определена дъгова пъстърва с произход от Република Турция (8). Поради това действащите понастоящем антисубсидийни мерки ще бъдат подложени на преглед за всички производители износители в този контекст.
                  
               4.   ЗАКЛЮЧЕНИЕ И РАЗГЛАСЯВАНЕ
         
         
                     (23)
                  
                  
                     Поради това Комисията счита, че процедурата в рамките на частичния междинен преглед следва да се прекрати, без да е необходимо да се установи официално наличието на евентуални значителни промени с дълготраен характер и практиката на субсидиране от страна на заявителя.
                  
               
                     (24)
                  
                  
                     Заинтересованите страни бяха съответно информирани за това и им бе дадена възможност да представят коментари.
                  
               
                     (25)
                  
                  
                     Комисията не получи коментари, които биха довели до заключението, че такова прекратяване не би било в интерес на Съюза.
                  
               
                     (26)
                  
                  
                     Настоящото решение е в съответствие със становището на Комитета, създаден съгласно член 25, параграф 1 от основния регламент,
                  
               ПРИЕ НАСТОЯЩОТО РЕШЕНИЕ:
         
            Член 1
            Частичният междинен преглед на изравнителните мерки, приложими по отношение на вноса на определена дъгова пъстърва с произход от Република Турция и понастоящем класирана в кодове по КН ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 и ex 0305 43 00 (кодове по ТАРИК 0301919011, 0302118011, 0303149011, 0304429010, 0304829010 и 0305430011) се прекратява по отношение на заявителя.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
            
         
         
            Съставено в Брюксел на 9 март 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 55.
         
            (2)  Регламент за изпълнение (ЕС) 2015/309 на Комисията от 26 февруари 2015 г. за налагане на окончателно изравнително мито и за окончателно събиране на временното мито, наложено върху вноса на определена дъгова пъстърва с произход от Турция (ОВ L 56, 27.2.2015 г., стр. 12).
         
            (3)  Регламент за изпълнение (ЕС) 2018/823 на Комисията от 4 юни 2018 г. за прекратяване на частичния междинен преглед на изравнителните мерки, приложими по отношение на вноса на определена дъгова пъстърва с произход от Турция (ОВ L 139, 5.6.2018 г., стр. 14).
         
            (4)  Съображение 49 от Регламент за изпълнение (ЕС) 2018/823 на Комисията.
         
            (5)  Регламент за изпълнение (ЕС) 2020/658 на Комисията от 15 май 2020 година за изменение на Регламент за изпълнение (ЕС) 2015/309 на Комисията за налагане на окончателно изравнително мито и за окончателно събиране на временното мито, наложено върху вноса на определена дъгова пъстърва с произход от Турция след извършването на междинен преглед съгласно член 19, параграф 4 от Регламент (ЕС) 2016/1037 на Европейския парламент и на Съвета (ОВ L 155, 18.5.2020 г., стр. 3).
         
            (6)  Регламент за изпълнение (ЕС) 2021/823 на Комисията от 20 май 2021 г. за налагане на окончателно изравнително мито върху вноса на определена дъгова пъстърва с произход от Турция след преглед с оглед изтичане на срока на действие на мерките в съответствие с член 18 от Регламент (ЕС) 2016/1037 на Европейския парламент и на Съвета (ОВ L 183, 25.5.2021 г., стр. 5).
         
            (7)  ОВ C 40, 5.2.2021 г., стр. 12.
         
            (8)  ОВ C 380, 20.9.2021 г., стр. 15.